分类：娱乐-花鸟鱼虫
问题：桃花可以比作什么呢 
回答：关于桃的古诗　　白居易：《大林寺桃花》 　　人间四月芳菲尽, 山寺桃花始盛开。 　　长恨春归无觅处, 不知转入此中来。 　　崔护：《题城南庄》 　　去年今日此门中，人面桃花相映红。 　　人面不知何处去，桃花依旧笑春风。 　　杜甫：《绝句漫兴》 　　肠断春江欲尽头，杖立徐步立芳洲。 　　癫狂柳絮随风去，轻薄桃花逐水流。 　　吴融：《桃花》 　　满树和娇烂漫红，万枝丹彩灼春融。 　　何当结作千年实，将示人间造化工。 　　刘敞：《桃花》 　　小桃西望那人家，出树香梢几树花。 　　只恐东风能作恶，乱红如雨坠窗纱。 　　袁枚：《题桃树》 　　二月春归风雨天，碧桃花下感流年。 　　残红尚有三千树，不及初开一朵鲜。 　　韩愈《题百叶桃花》 　　百叶双桃晚更红，窥窗映竹见珍珑。 　　应知吏侍归天上，故伴仙郎宿禁中。 　　杜甫《风雨看舟前落花绝句》 　　江上人家桃树枝，春寒细雨出疏篱。 　　影遭碧水潜勾引，风妒红花却倒吹。 　　杨凭《千叶桃花》 　　千叶桃花胜百花，孤荣春软驻年华。 　　若教避俗秦人见，知向河源旧侣夸。 　　周朴《桃花》 　　桃花春色暖先开，明媚谁人不看来。 　　可惜狂风吹落后，殷红片片点莓苔。 　　谢枋得《庆全庵桃花》 　　寻得桃源好避秦，桃红又见一年春。 　　花飞莫遣随流水，怕有渔郎来问津。 　　陆游《泛舟观桃花》 　　桃源只在镜湖中，影落清波十里红。 　　自别西川海棠后，初将烂醉答春风。 　　李白《忆秋浦桃花旧游》 　　桃花春水生，白石今出没。 　　摇荡女萝枝，半摇青天月。 　　元稹《桃花》 　　桃花浅深处，似匀深浅妆。 　　春风助肠断，吹落白衣裳。 　　齐己《桃花》 　　风暖仙源里，春和水国中。 　　流莺应见落，舞蝶未知空。 　　苏轼《桃花》 　　争花不待叶，密缀欲无条。 　　傍沼人窥鉴，惊鱼水溅桥。 　　唐寅：《桃花庵歌》 　　桃花坞里桃花庵，桃花庵里桃花仙；桃花仙人种桃树，又摘桃花换酒钱。 　　酒醒只在花前坐，酒醉还来花下眠；半醒半醉日复日，花落花开年复年。 　　但愿老死花酒间，不愿鞠躬车马前；车尘马足贵者趣，酒盏花枝贫者缘。 　　若将富贵比贫贱，一在平地一在天；若将贫贱比车马，他得驱驰我得闲。 　　别人笑我忒疯癫，我笑他人看不穿；不见五陵豪杰墓，无花无酒锄作田。 　　张旭：《桃花溪》 　　隐隐飞桥隔野烟， 石矶西畔问渔船。 　　桃花尽日随流水， 洞在清溪何处边。 　　李白：《桃花》 　　问君何意栖碧山，笑而不答心自闲。 　　桃花流水?然去，别有天地非人间。 　　杜甫：《江畔独步寻花》 　　黄师塔前江水东，春光懒困倚微风。 　　桃花一簇开无主，可爱深红爱浅红。